《送云侍者》
宋代·释文准

鸟窼吹布毛，老婆为侍者。今古道虽同，宾峰不然也。

二月三月道，和风满天下。是处百华开，远近山如画。

歧路春禽喧，高岩春水泻。头头三昧门，虚明周大野。

好个真消息，书送汝归舍。衲僧末后句，嘘是何言欤。

作者简介：释文准（一○六一～一一一五），号湛堂，俗姓梁，兴元（今陕西汉中）人。初住豫章云岩寺，移居隆兴府泐潭寺。为南岳下十三世，宝峰文禅师法嗣。徽宗政和五年卒，年五十五。事见《石门文字禅》卷三○，《嘉泰普灯录》卷七、《五灯会元》卷一七有传。今录诗三十七首。